Euronext

Euronext N.V (קיצור של: European New Exchange Technology) היא הבורסה לניירות ערך הגדולה ביותר באירופה ואחת הגדולות בעולם. היא מפעילה בורסות באמסטרדם, בריסל, דבלין, ליסבון, לונדון, אוסלו ופריז. נכון ליוני 2020, היו רשומות בה 1,500 חברות בשווי שוק כולל של 3.8 טריליון אירו. Euronext מפעילה שווקים למסחר במניות ונגזרים והיא המרכז הגדול ביותר לרישום איגרות חוב וקרנות נאמנות בעולם. מגוון המוצרים שלה כולל מניות, קרנות הנסחרות בבורסה, כתבי אופציה ותעודות, אג"ח, נגזרים, סחורות ומדדים וכן פלטפורמת סחר במט"ח. Euronext מספקת גם טכנולוגיה ושירותים מנוהלים לצדדים שלישיים. בנוסף לשוק המוסדר העיקרי שלה, היא מפעילה גם את בורסת המשנה Euronext Access, המספקת גישה לרישום מניות עבור ארגונים קטנים ובינוניים. Euronext מספקת שירותי משמורת והסדר באמצעות פיקדונות ניירות ערך מרכזיים (CSD) בדנמרק, נורווגיה ופורטוגל. המשרדים הרשומים של יורונקסט והמטה הארגוני ממוקמים באמסטרדם ובפריז, בהתאמה. Euronext מפעילה את הבורסות ומדדי ניירות הערך הבאים: בורסת אמסטרדם ומדד הדגל שלה AEX בורסת פריז ומדד הדגל שלה CAC 40 בורסת בריסל ומדד הדגל שלה BEL 20 בורסת דבלין ומדד הדגל שלה ISEQ 20 בורסת ליסבון ומדד הדגל שלה PSI-20 בורסת אוסלו ומדד הדגל שלה OBX-25 ההיסטוריה של Euronext מתחילה עם הקמתה של בורסת אמסטרדם בשנת 1602 על ידי חברת הודו המזרחית ההולנדית. הנחשבת למוסד הראשון שסחר בניירות ערך ולא רק בסחורות. נייר הערך הראשון שהונפק ונסחר בבורסה היה של חברת הודו המזרחית ההולנדית שהונפק בעת הקמת הבורסה. המגעים ליצירת בורסה פאן-אירופית החלו ב-1998, שתחילה הובילו הבורסות של לונדון ופרנקפורט את המהלך. Euronext עצמה נוסדה בשנת 2000 על ידי מיזוג הבורסות באמסטרדם, פריז ובריסל. ביולי 2001, הפכה יורונקסט לחברה ציבורית שהנפיקה את מניותיה וגייסה 670 מיליון יורו. מאז צמחה יורונקסט על ידי פיתוח שירותים חדשים ורכישת בורסות נוספות, ולאחר שמוזגה עם הבורסה בניו יורק (NYSE) בין השנים 2007 ל-2014 ופעלה בשם NYSE Euronext, חזרה להיות שוב בורסה אירופאית עצמאית. מאז ההנפקה שלה בשנת 2014, היא הרחיבה את טביעת הרגל האירופית שלה וגוונה את זרמי ההכנסות שלה באמצעות רכישות נוספות. בשנת 2005 בחנה הבורסה לניירות ערך בתל אביב אפשרות להצטרף ליורונקסט. בשנת 2020, בעקבות הברקסיט ועזיבתה של הממלכה המאוחדת את האיחוד האירופי ואת השוק האירופי האחיד, נאלצה בורסת לונדון למכור את "בורסה איטליאנה", אותה רכשה ב-2007, ל-Euronext. בנובמבר 2021 העבירה Euronext גם את המסחר שלה בנגזרים וסחורות, שהתבצעה בלונדון, למסלקה של "בורסה איטליאנה". בבורסה נרשמו למסחר במשך השנים מספר חברות ישראליות, או חברות בבעלות ישראלית, בין השאר: קרדן, פייטון פלאנר, אסטרה טכנול, סופרקום, CMT מדיקל, יוניטרוניקס ומדיוויז'ן. מדיה וקבצים בנושא Euronext בוויקישיתוף אתר האינטרנט הרשמי של Euronext (באנגלית) Euronext, ברשת החברתית פייסבוק Euronext, ברשת החברתית אקס (טוויטר) Euronext, ברשת החברתית LinkedIn Euronext, סרטונים בערוץ היוטיוב Euronext באתר גלובס Fernand Braudel, Civilization and Capitalism. 15th-18th Century: The Wheels of Commerce, London: Collins, 1982 שירות פייננשל טיימס, לונדון, מדריד ומילאנו, ‏יוזמת הבורסה הפאן-אירופית צוברת תאוצה, באתר גלובס, 22 בנובמבר 1998 רשמית: בורסות פאריס, אמסטרדם ובריסל יתמזגו, באתר גלובס, 21 במרץ 2000 יהודה שויצר, בורסת יורונקסט גייסה בהצלחה 670 מיליון יורו - תחל להיסחר ביום שישי בפאריס, באתר TheMarker‏, 5 ביולי 2001 NYSE יורונקסט יוצאת לדרך: הושלם המיזוג הטרנס-אטלנטי שיצר את הבורסה הגדולה בעולם, באתר TheMarker‏, 4 באפריל 2007 בורסת ניו יורק חשפה כי הגישה הצעת רכש בסך 10.2 מיליארד דולר ליורונקסט- מפעילת בורסות באירופה, באתר הארץ, 23 במאי 2006 אבי טמקין, ‏הבורסה בתל-אביב בוחנת הצטרפות למערך הבורסות האירופי אירונקסט, באתר גלובס, 28 בדצמבר 2005 Euronext closes in on €4bn deal for LSE’s Italian assets, Financial Times, ‏4 בספטמבר 2020 Euronext breaks LSE deal to move clearing functions to Italy, Financial Times, ‏1 באוקטובר 2021 אלי דניאל, סופרקום הגישה את מסמכי הרישום לבורסת יורו נקסט; תתחיל להיסחר בבריסל בסוף אוקטובר, באתר הארץ, 16 באוקטובר 2003 שירלי יום-טוב, גם בורסת היורונקסט רוצה את הישראליות: תקיים השבוע כנס ראשון בישראל כדי לגייס חברות מקומיות, באתר הארץ, 21 בנובמבר 2005